**Даля Грыбаўскайце** (літ.: Dalia Grybauskaitė; 1 сакавіка 1956, Вільнюс, Літоўская ССР, СССР) — літоўскі палітык, эканаміст па адукацыі. міністр фінансаў Літвы ў 2001—2004 гадах, камісар камітэту па бюджэту і фінансаваму праграмаванню Еўрапейскага Саюза ў 2004—2009 гадах. Перамагла на выбарах прэзідэнта Літвы 17 мая 2009 года.

Біяграфія
---------

У 1983 годзе Даля Грыбаўскайце скончыла эканамічны факультэт Ленінградскага ўніверсітэта, а ў 1988 годзе атрымала ступень кандыдата эканамічных навук у Акадэміі Грамадскіх навук у Маскве. У 1991 годзе Грыбаўскайце скончыла курс у рамках спецыяльнай праграмы для кіраўнічых кадраў «*School of Foreign Service*» Джорджтаўнскага ўніверсітэта ў Вашынгтоне.

У 1990—1991 гадах кіравала навуковым аддзелам Эканамічнага Інстытуту, а ў 1991 годзе праграмным дырэктарам ва Урадзе Літоўскай Рэспублікі. З 1991 да 1993 года выконвала функцыі кіраўніка еўрапейскага дэпартамента Міністэрства міжнародных эканамічных сувязей. З 1993 года была дырэктарам эканамічнага дэпартамента ў Міністэрстве замежных спраў, адначасова кіравала Камітэтам Атрымання Дапамогі РНАRЕ і G-24, а таксама займалася стварэннем дагаворы аб вольным гандлі з Еўрапейскім Саюзам.

У 1994—1995 была надзвычайным паслом і паўнамочным міністрам падчас прадстаўніцтва Літвы ў Еўрапейскім Саюзе і прадстаўніком Каардынатара Дзяржаўнай Дапамогі ў Бруселі. З 1996 года Грыбаўскайце выконвала абавязкі паўнамочнага пасла ў пасольстве Літвы ў ЗША. У 1999—2000 займала пасаду віцэ-міністра фінансаў і займалася перамовамі Літвы з Міжнародным Валютным Фондам і Сусветным Банкам. У 2000—2001 — віцэ-міністр замежных спраў і намеснік кіраўніка літоўскай дэлегацыі якая вяла перамовы аб уваходзе Літвы ў Еўрасаюз.

У пачатку ліпеня 2001 года Грыбаўскайце заняла пасаду міністра фінансаў у толькі што ўтвораным урадзе Альгірдаса Бразаўскаса. 1 мая 2004 года, у дзень уваходу Літвы ў Еўрапейскі Саюз, яна была запрошана ў склад Еўрапейскай камісіі як камісар, адказваючы за адукацыю і культуру (разам з Вівіян Рэдзінг). Ва ўтворанай 22 лістапада 2004 года камісіі пад кіраўніцтвам Жазэ Барозу, яна адказвала за праграмаванне фінансаў і бюджэт.

У 2009 годзе Грыбаўскайце прыняла ўдзел у выбарах прэзідэнта Літвы. 26 лютага яна афіцыйна абвясціла аб удзеле ў выбарах як незалежны кандыдат. Яе кандыдатуру падтрымалі дзве ўрадавыя кааліцыі: Саюз Бацькаўшчыны і Ліберальны Рух.

Па выніках галасавання, якое адбылося 17 мая 2009 года, Даля Грыбаўскайце атрымала 69,09 % галасоў.

20 кастрычніка 2010 года знаходзілася з працоўным візітам у Мінску.

У маі 2014 года адбыліся чарговыя выбары прэзідэнта Літвы. У першым туры, які адбыўся 11 мая, сярод 7 кандыдатаў Д. Грыбаўскайце заняла 1-е месца, атрымаўшы 45,92 % галасоў. Разам з кандыдатам, які заняў 2-е месца — Зігмантасам Бальчыцісам — прыняла ўдзел у другім туры. Па выніках другога тура Д. Грыбаўскайце атрымала 57,90 % галасоў супраць 40,10 % свайго апанента і была пераабраная на другі тэрмін.

12 ліпеня 2014 года ўступіла на пасаду прэзідэнта.

12 ліпеня 2019 года Даля Грыбаўскайце перадала паўнамоцтвы абранаму прэзідэнту Літоўскай Рэспублікі Гітанасу Наўседу.

Даля Грыбаўскайце, акрамя літоўскае, валодае англійскай, польскай, рускай і французскай мовамі.

Зноскі
------

1. ↑
2. ↑  Dalia Grybauskaite // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
3. ↑  Voting Results — Balsavimo rezultatai  (англ.)  (літ.)

|  |  |
| --- | --- |
| ⚙️   У сацыяльных сетках | Твітэр |
| Слоўнікі і энцыклапедыі | Вялікая нарвежская · Вялікая расійская (старая версія) · Лентапедыя · Britannica (онлайн) · Brockhaus · Treccani · OpenSanctions |
| Генеалогія і некрапалістыка | Geni.com · Rodovid |
| 

| Нарматыўны кантроль |
| --- |
| GND: 173990282 · GTAA: 1672660 · ISNI: 0000 0003 8596 2112 · LCCN: nb2012025456 · LNB: 000213331 · NKC: js20221149205 · NLP: A2865433X · SUDOC: 264202694 · VIAF: 187739376 |

 |

| ⛭Сцяг Літвы Прэзідэнты Літвы |
| --- |
| Першая рэспубліка | Антанас Смятона (1919—1920) • Аляксандрас Стульгінскіс (1922—1926) • Казіс Грынюс (1926) • Ёнас Стаўгайціс (в.а.) • Антанас Смятона (1926—1940) • Антанас Мяркіс (в.а.) • Юстас Паляцкіс • Ёнас Жамайціс-Вітаўтас (1949—1954, в.а.) | Сцяг Літвы |
| Другая рэспубліка | Альгірдас Бразаўскас (1992—1998) • Валдас Адамкус (1998—2003) • Раландас Паксас (2003—2004) • Артурас Паўлаўскас (в.а.) • Валдас Адамкус (2004—2009) • Даля Грыбаўскайце (2009—2019) • Гітанас Наўседа (2019-) |

| Еўрапейскі Саюз Еўрапейскія камісары Першай камісіі Барозу (22 лістапада 2004 — 9 лютага 2010) |
| --- |
| 
Хаакін Альмунія
· Жак Баро
· Жазэ Мануэл Барозу
· Джо Борг
· Марго Вальстрэм
· Даля Грыбаўскайце → Альгірдас Шэмета
· Данута Гюбнер → Павел Самецкі
· Луі Мішэль → Карэл дэ Гюхт
· Стаўрас Дзімас
· Сійм Калас
· Маркас Кіпрыяну → Андрула Васіліу
· Ласла Ковач
· Нелі Крус
· Меглена Кунева
· Чарлі Маккрыві
· Пітэр Мандэльсон → Кэтрын Эштан
· Леанард Орбан
· Андрыс Піебалгс
· Янез Потачнік
· Вівіян Рэдзінг
· Олі Рэн
· Беніта Ферэра-Вальднер
· Гюнтэр Ферхойген
· Ян Фігель → Мараш Шэфчовіч
· Марыян Фішэр Бёль
· Франка Фраціні → Антоніа Таяні
· Уладзімір Шпідла

---

Заўвагі. *Колерам пазначаны Старшыня камісіі, Віцэ-старшыні і удзельнікі ЕК з 2007 года. Сімвал «→» пазначае змену еўракамісара ад адной краіны*
 |